OpenLLM-France/wikimedia huggingface dataset:
# Gemenele

Gemenele Errumaniako udalerri bat da, Brăila konderrian. 1.609 biztanle ditu, 48,88 kilometro koadroko azaleran banatuta.

## Herriak

Udalerrian honako herriak daude:
Gemenele $^{(en)}$ Găvani $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q2716366
# Gemer (Revúcako barrutia)

    Artikulu hau Eslovakiako udalerriari buruzkoa da; Hungariako Erresumako konderria gaitzat duena beste hau da: «Gemer»
Gemer (alemanez: (rare) Gömer, Gemer; hungarieraz: Sajógömör) Eslovakiako udalerri bat da, Revúcako barrutian kokatuta. 17,97 km²ko azalera du eta 908 biztanle 2017ko datuen arabera.

## Historia

Idatzizko lehen aipamena 1198. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1095701
* Multimedia: Gemer / Q1095701
# Gemerská Panica

Gemerská Panica Eslovakiako udalerri bat da, Rožňavako barrutian kokatuta. 14,92 km²ko azalera du eta 633 biztanle 2017ko datuen arabera.

## Historia

Idatzizko lehen aipamena 1247. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Datuak: Q1031541
* Multimedia: Gemerská Panica / Q1031541
# Gembloux

Gembloux, Belgikako hegoaldeko udalerria da, Valoniako Namur probintzian dagoena. 2011ko erroldaren arabera, 23.749 biztanle ditu.

## Erreferentziak

* ↑ Direction générale Statistique et Information économique. 2011ko errolda

## Kanpo estekak

* Datuak: Q223927
* Multimedia: Gembloux / Q223927
# Gemerská Hôrka

Gemerská Hôrka Eslovakiako udalerri bat da, Rožňavako barrutian kokatuta. 12,79 km²ko azalera du eta 1306 biztanle 2017ko datuen arabera.

## Historia

Idatzizko lehen aipamena 1413. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q615570
* Multimedia: Gemerská Hôrka / Q615570
# Gemeinnützige Krankentransport GmbH

Gemeinnützige Krankentransport GmbH, baita ere Gekrat edo GeKraT, "Anbulantzia karitatiboak" gisa itzulita, Aktion T4 programa nazi barruan zegoen azpidibisioa zen. Enpresak gaixoak eta ezinduak eramaten zituen nazien sarraski-zentroetara (Grafeneck, Brandeburgo, Schloss Hartheim, Schloss Sonnenstein, Bernburg eta Hadamar bezalako sarraski zentroetara), nazien eugenesia programaren barruan erail zitzaten; ezaguna zen erabiltzen zituen autobus grisengatik. Biktima asko zigilatutako gas-ganberetan hil zituzten. Reinhold Vorberg garraio-bulego nagusia zuzentzen zuen eta Hermann Schwenninger zuzendari exekutibo izendatu zuten.
Aktion T4 programa Victor Brackek zuzendu zuen, Nurembergen gerra-krimenengatik epaitua eta exekutatua izan zena. Adolf Hitlerrek agindu zuen operazioa 1939ko irailaren hasieran, eta Reicharen Kantzelaritzaren Philip Bouhler eta Karl Brandtek antolatu zuten. Ez bata ez bestea ez ziren bizirik atera gerratik.
1941aren ondoren, Gekrat ere arduratzen zen Aktion 14f13 programarako garraioaz. Programa horrek gaixo zeuden presoak eta nazien kontzentrazio-esparruetan lan egin ezin zutenak desagerrarazten zituen. Horretarako sarraski-zentroetara eramaten zituzten, gas-ganberetara bidaliz eta erailez.
Gerraren ondoren, Vorbergek Espainiara ihes egin zuen 1961ean, baina 1963ko martxoan Alemaniara estraditatu zuten. 20 hilabete iraun zuen epaiketa baten ondoren, 10 urteko kartzela-zigorra ezarri zioten milaka pertsonaren hilketan konplizitateagatik.

## Erreferentziak

* ↑ Henry Friedlander, The Origins of Nazi Genocide: From Euthanasia to the Final Solution The University of North Carolina Press (1995) ISBN 978-0-8078-2208-1.
* ↑ Christopher R. Browning, The Origins of the Final Solution: The Evolution of Nazi Jewish Policy. September 1939-March 1942, Jürgen Matthäus-en laguntzarekin. University of Nebraska Press (2007) 191–192. or. ISBN 978-0-8032-5979-9.

## Kanpo estekak

* Datuak: Q875149
# Gorren Olinpiadak

Gorren olinpiadak lau urterik behin egiten diren kirol ekitaldiak dira. Mundu mailako mugimendu bilakatu dira, eta iraupen luzeeneko kirol ekitaldia dira Olinpiar Jokoak berak baino gehiago irauten dutelarik.

## Historia

1924an sortu zituzten, Parisen, Frantzian. Desgaitasuna duten atletentzat historiako lehen nazioarteko kirol ekitaldia izan zen. Gaur egun 109 herrialdek parte hartzen dute.
Parte hartzen duten kirolak honakoak dira: atletismoa (pista eta zelaia), badmintona, boloak, errepideko txirrindularitza, judoa, karatea, orientazioa, tiroa, igeriketa, mahai-tenisa, taekwondoa, tenisa, borroka librea, borroka greko-erromatarra eta talde-kirolak (saskibaloia, hondartzako boleibola, hondartza futbola, futbola, eskubaloia, boleibola eta waterpoloa).
Neguko diziplinak banakako kiroletakoak daude (alpetar eskia, iraupen eskia, snowboarding-a) baita taldeko kirolatakoak ere (curling-a eta izotz hockeya).
Gorren Olinpiadetan abisu guztiak bisualak dira, esaterako, bristada baten bidez adierazten zaie korrikalariei lasterketa hasi dela eta arbitroek banderak astintzen dituzte txilibitua jo beharrean. Audifonoak, inplante koklearrak eta antzekoak ezin dira lehiaketa bitartean atleta guztiak maila berean jartzeko.
Ekitaldia lau urterik behin ospatzen da, eta bi instantziatan banatzen dira: Udako Gorren Olinpiadak eta Neguko Gorren Olinpiadak. Negukoak 1946an sortu ziren. 1940tik 1948ra ez zen jokorik izan Bigarren Mundu Gerraren ondorioz, ezta 2011n neguko jokorik ere.

## Erreferentziak

* ↑ (Ingelesez) «International Committee of Sports for the Deaf» web.archive.org 2015-10-01 (Noiz kontsultatua: 2024-08-18).
* ↑ (Ingelesez) «Future Directions of the Deaflympics. - Free Online Library» web.archive.org 2012-10-13 (Noiz kontsultatua: 2024-08-18).
* ↑ (Ingelesez) «Historical overview of the Paralympics, Special Olympics, and Deaflympics. - Free Online Library» web.archive.org 2012-10-13 (Noiz kontsultatua: 2024-08-18).

## Ikus, gainera

* Joko Paralinpikoak
* Olinpiar Jokoak

## Kanpo estekak

* Datuak: Q498635
* Multimedia: Deaflympics / Q498635
# Gorrevod

Gorrevod Ain departamenduko udalerria da, Frantziako Auvernia-Rodano-Alpeak eskualdean.

## Ikus, gainera

* Ain departamenduko udalerrien zerrenda

## Kanpo estekak

* Datuak: Q764928
* Multimedia: Gorrevod / Q764928
# Gorri heraldiko

Gorri heraldikoa armarrietan erabiltzen den kolore bat da, gorri bizia.
Heraldikako testuek beste modu hauetara ere erreferentzia egiten diote:
* gorri belikoa
* gorribizia (bermiloia)
* gorrimina
* gorria

## Irudikapena

Kolorez irudikatzeko, gorri bizia erabiltzen da. Testu heraldikoetan ez da haren ñabarduraren definiziorik agertzen. Koloreen zenbaki definizioko sistema guztiak gaur egungoak dira.
Irarlanetan irudikatzeko, lerro bertikal paraleloak erabiltzen dira.

## Kanpo estekak

* (Gaztelaniaz) Gorri heraldikoa
* (Gaztelaniaz) Kolore heraldikoak
* (Gaztelaniaz) Esmalte heraldikoak
* (Gaztelaniaz) Heraldika
* Datuak: Q858055
* Multimedia: Gules (red in heraldry) / Q858055
# Gorribizi

Gorribizia edo bermiloia gorri laranjakara den kolorea da. Tindagai toxikoa da, hargorri mea hauts egina. Kimikoki sulfuro merkurikoa da (HgS).
Kolorea gorriminaren antzekoa da, baina laranjakara. Gainera, ez da agertzen kolore gurpilean, gris ukitua baitu.

## Gorribizia kulturan

Tindagaiaren jatorri minerala urria denez, oso garestia da eta, horregatik, artifizialki lortzen da zilarbizia eta sulfuro galdatua nahastuz. Antzina, elementu kimiko bera eskulturak eta artelanak urreztatzeko erabiltzen zen.

## Kanpo estekak

* Datuak: Q737438
* Multimedia: Vermilion / Q737438
# Gorrilun

Gorriluna, granatea edo gorri-marroia gorri ilunaren ñabardura den kolorea da, nahiz eta gorriaren eta marroiaren nahasketatzat ere jo daitekeen.
Euskal estiloko arkitekturan zurezko atalak babesteko sarri erabiltzen den margoaren kolorea da. Askotan ardo beltzaren koloretzat jotzen da.

## Gorriluna kulturan

Gorriluna eta zuria Letonia kolore nazionalak dira eta, hortaz, Letoniako bandera osatzen dute.
Portugalgo futbol selekzioaren kolorea da.

## Kanpo estekak

* Datuak: Q244822
# Gorrimin

Gorrimina edo karmina gorriaren ñabardura den kolorea da, pixka bat gorrindola dena, baina ilunagoa.
Gorrimin hitzaren lehen agerpena euskarazko testu batean 1858an izan zen.

## Kanpo estekak

* Datuak: Q320617
* Multimedia: Carmine / Q320617
# Gorreto

Gorreto Italiako udalerri bat da. Genovako probintzian kokatuta dago, Liguria eskualdean. 92 biztanle ditu, 18,88 kilometro koadroko azaleran banatuta.

## Mugakideak

Gorretok honako udalerri hauekin egiten du muga:
Fascia Rovegno Carrega Ligure Ottone

## Kanpo estekak

* Datuak: Q266338
* Multimedia: Gorreto / Q266338
# George H. W. Bush

George Herbert Walker Bush (Milton, Massachusetts, 1924ko ekainaren 12a - Houston, Texas, 2018ko azaroaren 30a) estatubatuar politikaria izan zen, 1989-1993 bitartean Ameriketako Estatu Batuetako 41. presidentea izandakoa. George W. Bush 43. presidentearen eta Jeb Bush Floridako gobernadore ohiaren aita izan zen. Bigarren Mundu Gerran aritutako azken presidentea izan zen.

## Bizitza

Haren aita, Prescott Bush, senataria izan zen. Estatu Batuetako hegazkin piloturik gazteena izan zen, eta domina bat jaso zuen Bigarren Mundu Gerran. 1951n, Bush-Overbey Oil Development petrolio konpainia sortu zuen Texasen, eta 1953an Zapata Corporation-en sortzaileetako bat izan zen. 1966. eta 1968. urteetan, errepublikanoen eskutik, Ordezkarien Etxerako hautatua, Estatu Batuetako enbaxadore Nazio Batuen Erakundean izendatu zuten 1971. urtean.
1973an, Alderdi Errepublikanoko lehendakari egin zuten, eta Estatu Batuetako ordezkaria Txinan 1975ean. 1976-1977 urteetan, CIA (Informazio Agentzia Zentrala) erakundeko zuzendaria izan zen, eta Ronald Reaganen lehendakariordea 1981-1989 bitartean. Urte horretan, Estatu Batuetako lehendakaritza lortu zuen Michael Dukakis Alderdi Demokratako ordezkariari irabazi ondoren. 1993an berriro aurkeztu zen presidentetzarako hauteskundeetara, baina Bill Clintonek garaitu zuen.
2014ko abenduaren 24an, ospitaleratu zuten arnas-gutxiegitasunagatik..

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2017/1/18 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ «George H.W Bush ospitaleratu dute, arnas-gutxiegitasunagatik», EiTB, 2014-12-24

## Kanpo estekak

* Datuak: Q23505
* Multimedia: George H. W. Bush / Q23505
# George Hamilton-Gordon (Aberdeengo IV. dukea)

George Hamilton-Gordon, Aberdeengo IV. dukea (Edinburgo, 1784ko urtarrilaren 28a - Londres, 1860ko abenduaren 14a) britainiar politikaria izan zen. Erresuma Batuko lehen ministroa izan zen 1852tik 1855era.
Lur-eremu handietako jabeen familia aberats batean jaio zen. Europan zehar bidaiatu zuen eta interes handia hartu zuen zibilizazio klasikoekiko eta arkeologiarekiko. 1812tik aurrera diplomatiko bihurtu zen eta Vienako enbaxadara bidali zuten. Han antolatu eta finantzatu zuen Napoleon garaitu zuen Seigarren koalizioa.
1828an Lord Wellingtonek Atzerriko Idazkari izendatu zuen. Berriz ere Atzerriko Idazkari izan zen 1841etik 1846ra Robert Peelen gobernuan. Frantziarekiko harremanak normalizatu zituen, Kanada eta Estatu Batuen arteko mugako gatazka konpondu zuen eta Txinaren aurkako Lehe Opioaren Gerrari amaiera eman zion. Azken horretan Hong Kong Erresuma Batuari lagatzea lortu zuen.
Politikoki, hurrenez hurren Tory, kontserbadorea eta Peelen aldekoa izan zen. 1852 eta 1855 artean koalizio gobernu bateko lehen ministro izan zen, baina ez zen bere ministroak kontrolatzeko gai izan. Kontrako ahaleginak egin zituen arren, Erresuma Batua Krimeako Gerran sartzea erabaki behar izan zuen. Gerraren martxak eragindako nahigabeak bere gobernuaren erorketa eragin zuen.
* Datuak: Q24631
* Multimedia: George Hamilton-Gordon, 4th Earl of Aberdeen / Q24631
# George Harrison

George Harrison (Liverpool, 1943ko otsailaren 25a - Los Angeles, 2001eko azaroaren 29a) gitarra-jotzaile ingelesa izan zen, The Beatles taldeko kide izateagatik ezaguna. Bera izan zen Indiako sitar instrumentua mendebaldera ekarri zuen lehena.

## Biografia

Harrison Liverpoolen jaio zen 1943an, familia irlandar batean. Umetan alboan "Penny Lane" kalea zuen eskola batera joan zen, ondoren Beatlesen abesti bilakatu zena.
Bigarren hezkuntzako eskolan Paul McCartney ezagutu zuen, eta denbora librean gitarra jotzeari ekin zion. Bere anaia eta lagun batez talde batean ere aritu zen. Ikasketetan ez zen oso ondo aritu, eta 1959an ikasketak utzi zituen. Elektrizista laguntzaile bezala lanean aritu zen tarte batean, eta bertan ikasitakoak musika tresnerian aplikatu ahal izan zituen geroago.
John Lennon McCartneyri esker ezagutu zuen, eta 1958an hauek biek eta Pete Bestek osatzen zuten "The Quarrymen" taldean (1960 The Beatles izena hartuko zuena) sartu zen gitarra jole modura. Taldeko gazteena bazen ere, pixkanaka toki garrantzitsuago bat hartzen joan zen bere konposizio eta gitarra-jotzaile dohainak zirela eta.
"Beatle isila" ezizena zuen Harrisonek jarraitzaileen artean, baina behin baina gehiagotan aritu zen abeslari bezala. Berak idatzitako abesti guztietan ez ezik, beste abesti batzuetan ere ahotsa jarri ahal izan zuen. 60. hamarkadaren bigarren erdian Harrisonek hainbat eta hainbat abesti bikain idatzi zituen, hala nola: "Norweegian Wood", "Within You Without You", "While My Guitar Gently Weeps", "Something", "Here Comes the Sun"...
Hala eta guztiz ere, Harrisonek zailtasun handiak zituen McCartney eta Lennon bere abestiak grabatzera konbentzitzen, hauek izan baitziren taldearen liderrak hasiera hasieratik. Honek eta beste hainbat tirabirak eraginda, taldea 1970an desegin zen, Harrisonek 26 urte besterik ez zituela.
Harrisonek bakarkako ibilbide oparoa izan zuen; aipatzekoa da taldearen sakabanaketaren ondoren argitaratu zuen lehen lana, All Things Must Pass, rock historian bakarlari batek argitaraturiko lehen album hirukoitza izan baitzen. Beatles garaian idatzi baina grabatu ezinik gorde zituen abesti pila zen horrelako emaria izatearen arrazoi nagusia. 70. hamarkadan hainbat disko plazaratu zituen, eta Eric Clapton lagun minarekin (Beatles garaian ezagutua) zein beste artista askorekin elkarlanean ere aritu zen, bai estudioan eta baita zuzenean ere.
1980an I Me Mine autobiografia plazaratu zuen, eta Beatleseko kideetan lehena izan bazen ere, ez zuen taldeari buruz gauza askorik idatzi. 80. hamarkadan Clapton, Bob Dylan eta Tom Petty bezalako musikariekin elkarlanean aritu zen, eta bakarkako diskoak ere argitaratu zituen.
90. hamarkadan hildo beretik jarraitu zuen, baina honen amaiera aldera minbiziarekin borrokan ibili zen. Borroka luze baten ondoren, 2001eko Azaroan hil zen Hollywoodeko etxe batean, 58 urte zituela.
* Datuak: Q2643
* Multimedia: George Harrison / Q2643
# George Herbert Mead

George Herbert Mead (Massachusetts, AEB, 1863ko otsailaren 27a - Chicago, 1931ko apirilaren 26a) soziologo, gizarte-psikologo eta filosofo estatubatuarra izan zen.
Formakuntzaz filsofoa izanagatik, Chicagoko Unibertsitatean aintzindari izango den diziplina irakatsiko du: gizarte-psikologia. Bere lanek berebiziko garrantzi izan zuten Elkarrekintza sinbolikoaren sorkuntzan. Mead-en arabera, gizabanakoa gizartearen zati izan dadin, ezinbestekoa da erreferentziazko komunitatearen hizkera imitatzea.
Elkarrekintza bidezko sozializazioaren kontzeptua garatu zuen. Horren arabera, Gizakiak (gizarte izakia) gizarteko beste kideekin egiten diren elkartrukeen bitartez (ahozkoak, batez ere) barneratzen ditu, inkonszienteki bada, gizarte horren arauak.
Ikuskera honetan eragin handi izan zuten Charles Horton Cooley-ren lanek.

## Kanpo estekak

* Mead Project 2.0 Med-en lanak on line(Ingelesez)
* Datuak: Q295978
# George Habash

George Habash (arabieraz: جورج حبش‎), askotan Al-Hakim (arabieraz: الحكيم medikua), (Lydda, Palestina, 1926ko abuztuaren 2a - Amman, Jordania, 2008ko urtarrilaren 26a) palestinar politikari eta militantea izan zen. Gainera medikua ere bazen. Oso ezaguna izan zen bere jarduera armatua zela eta. Palestinako Askapenerako Herri Frontea sortu zuen eta bere idazkari-orokorra izan zen 2000. urterarte.
Palestinako gertakari nagusietan egon zen, eta oso jarrera bortitza izan zuen hainbatetan. Jordanian errefuxiatu gisa hil zen.
* Datuak: Q298649
* Multimedia: George Habash / Q298649
# George Hamilton (aktorea)

George Stevens Hamilton (1939ko abuztuaren 12a, Memphis, Tennessee) estatubatuar aktore bat da. Bere ibilbide luzean zehar nagusiki galai papera antzeztu izanagatik ezaguna da. Jada zinema estudio erraldoien urrezko garaiaren gainbeheran, Metro-Goldwyn-Mayer estudioak ezagutaraztera eman zuen; haren geroztik, Hollywoodeko gizonezko aurpegi ezagunenetakoa bilakatu zen, gehienbat film, telefilm eta telesaila ugaritan egindako agerpen eta kameoei esker.

## Filmografia nabarmena

* Lone Star (1952)
* Home from the Hill (1960)
* Where the Boys Are (1960)
* Two Weeks in Another Town (1962)
* The Light in the Piazza (1962)
* Viva María! (1965)
* A Time for Killing (1967)
* The man who loved Cat Dancing (1973)
* Love at First Bite (1979)
* Zorro: The Gay Blade (1981)
* The Godfather, Part III (1990)
* Doc Hollywood (1991)
* Once Upon a Crime... (1992)
* Casper Meets Wendy (1998)
* Hollywood Ending (2002)

## Kanpo loturak

* George Hamilton aktorearen IMDBko fitxa irakurgai (Ingelesez)
* Datuak: Q359416
* Multimedia: George Hamilton (actor) / Q359416
# George Herbert Hitchings

George Herbert Hitchings (Hoquiam, Washington, 1905eko apirilaren 18a - Chapell Hill, Ipar Carolina, 1998ko otsailaren 27a) estatubatuar farmakologoa izan zen, 1988an Medikuntzako Nobel Saria jaso zuena.

## Bizitza

Washington eta Harvarden egin zituen ikasketak. Biokimika Ikerkuntzako sailaren zuzendari izan zen Burroughs-Wellcomen (Ipar Carolina), 1968 eta 1984 bitartean, eta Farmakologiako irakasle Brown Unibertsitatean (1968-1980), Duken (1970) eta Chapen Hillen (1972). 1942an konposatu purinikoen taldearen farmakologia ikertzeko programa bat hasi zuen. Hitchingsek proposatu zuen purinak, zelulen metabolismoan hartzen duten lekuagatik, zenbait eritasun kontrolatzeko erabil zitezkeela. 1951n 6-merkaptopurina (6MP) sintetizatu eta esperimentatu zuen. Konposatu hori DNAren sintesiaren inhibitzailea da, eta zenbait minbizi tratatzeko aplikatzen hasi zen. Aurrerago frogatu ahal izan zen bezala, 6MPk antigorputzen sorrera inhibitzen zuen untxien organismoan. 1960an, aurrekoekin lotutako konposatu bat erabili zen, imurana, giltzurrun-iniplanteetan gorputzak errazago onar zezan organo berria. Aurrerago, alopurinola aurkitu zuen, azido urikoaren produkzioa eragozten duen konposatu bat; beraz, hezueria tratatzeko erabiltzen da. Hitchingsek prestatutako beste konposatu batzuen artean, aipagarria da, adibidez, daraprima, malariaren kontrakoa; eta trimetoprima, bakterioen aurkakoa. 1988an, Medikuntza eta Fisiologiako Nobel saria jaso zuen, James Whyte Black eta Gertrude B. Eliotekin batera.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q310487
* Multimedia: George H. Hitchings / Q310487
# George Herbert de Carnarvon

George Edward Stanhope Molyneux Herbert Carnarvoneko bosgarren kondea (1866ko ekainak 26-1923ko apirilak 5), ohi Lord Carnarvon deitua, Egiptoko Erregeen Haranean dagoen Tutankamon faraoiaren hilobia den KV62aren indusketa finantzatu izanagatik ezaguna egin zen aristoktrata ingeles bat izan zen.

## Biografia

Highclereko gazteluan jaio zen, Newburyn, Berkshire probintzian, 1866ko ekainak 26an. Henry Herbert Carnarvoneko 4. kondearen semea zen. George Herbertek Carnarvon titulua 1890ean jaso zuen. Carnarvon Almina Victoria Alexandra Wombwellekin ezkondu zen, Marie Boyerren alaba zena, eta hau Frederick Charles Wombwellen emaztea, baina bere aita, beharbada, Alfred Rothschild izan zen, senidea, Lady Carnarvon bere oinordeko bihurtu zuena. Dirutza handiarekin, Lord Carnarvon lasterketako zaldiak izateagatik eta lehen kotxeen gidari arduragabea izateagatik ezaguna zen, 1901ean, Alemanian ondorioak utzi zizkion istripu larri bat jasan zuelarik. Gaiztoturiko eltxo baten helketa batean bizarra mozteko laban batekin egin zuen zauri baten ondorioz hil zen, Tutankamonen hilobitik gertu zegoenez, madarikazio baten ondorioz izan zitekeela pentsatu izan zen arren.

## Egiptologo zaletua

Lord Carnarvon egiptologiaren oso zalea zen, 1907an Howard Carterren mezenas bihurtu zelarik Tebasko nekropoliko errege hilobiak industeko. 1922an ireki zuten biek Erregeen Haranean dagoen Tutankamonen hilobia, arkeologiaren historian parerik ez zuten altxorrak aurkituz. Aurkikuntza egin eta zenbait hilabetera (1923ko apirilaren 5ean) Carnarvon bapatean hil zen Kairoko Savoy hotelean, Tutankamonen madarikazioaren kondaira soraraziz. Bere heriotza, ziuraski, erisipelaz infektaturiko eltxo baten helketak eragindako septizemia baten ondorioz izan zen. Bere kide eta babestua zen Howard Carter hamasei urte beranduago hil zen.
Carnarvonen hilobia, arkeologo bati dagokiona, Hampshireko Beacon Hilleko muino baten gainean dagoen antzinako gotorleku batean dago.

## Kanpo loturak

* Datuak: Q158765
* Multimedia: George Herbert, 5th Earl of Carnarvon / Q158765
# George Hincapie

George Hincapie (New York, 1973ko ekainaren 29a - ) estatubatuar txirrindulari ohia da.
Joop Zoetemelkek bezala Frantziako Tourreko 16 ekitaldietan parte hartu du, errekorra izanik.

## Palmaresa

1994
* West Virginia Classic: etapa 1
* Luxenburgoko Tourra: 2 etapa
1995
* Acht van Chaam
1997
* Setmana Catalana: etapa 1
1998
* Ameriketako Estatu Batuetako errepide txirrindularitzako txapelketa
1999
* Prutour: etapa 1
* First Union Classic
2000
* 2. Ameriketako Estatu Batuetako errepide txirrindularitzako txapelketan
2001
* Gante-Wevelgem
* BMC San Francisco Sari Nagusia
* 3. Ameriketako Estatu Batuetako errepide txirrindularitzako txapelketan
2002
* 3. Ameriketako Estatu Batuetako errepide txirrindularitzako txapelketan
2004
* De Panneko Hiru Egunak
2005
* Kuurne-Brusela-Kuurne
* Dauphiné Libéré: 2 etapa
* Frantziako Tourra: etapa 1
* Plouayko Sari Nagusia
2006
* Kaliforniako Tourra: 2 etapa
* Beneluxeko Itzulia: etapa 1
* Ameriketako Estatu Batuetako errepide txirrindularitzako txapelketa
2007
* Missouriko Tourra, eta etapa 1
* 2. Ameriketako Estatu Batuetako errepide txirrindularitzako txapelketan
2008
* Kaliforniako Tourra: etapa 1
* Dauphiné Libéré: etapa 1
2009
* Ameriketako Estatu Batuetako errepide txirrindularitzako txapelketa
2011
* 2. Ameriketako Estatu Batuetako errepide txirrindularitzako txapelketan

## Taldeak

* Motorola (1994-1996)
* US Postal Service/Discovery Channel Pro Cycling Team (1997-2007)
** US Postal Service (1997-2002)
** US Postal Service presented by Berry Floor (2003-2004)
** Discovery Channel Pro Cycling Team (2005-2007)
* Team High Road/Team Columbia (2008-2009)
** Team High Road (2008) (ekainera arte)
** Team Columbia (2008)
** Team Columbia-High Road (2009) (ekainera arte)
** Team Columbia-HTC (2009)
* BMC Racing Team (2010-2011)

## Kanpo estekak

George Hincapie - ProCyclingStats
* Datuak: Q267142
* Multimedia: George Hincapie / Q267142